Uznesenie predsedu Súdneho dvora z 19. júla 2012 – Omnicare/ÚHVT
(spojené veci C-587/11 P-R a C-588/11 P-R)
„Konania o nariadení predbežných opatrení – Odvolania – Návrhy na nariadenie predbežných opatrení – Ochranná známka Spoločenstva“
Konanie o nariadení predbežného opatrenia – Predbežné opatrenia – Podmienky nariadenia – Vážna a nenapraviteľná ujma – Dôkazné bremeno (článok 279 ZFEÚ) (pozri bod 30)
Predmet
Odvolania podané proti rozsudkom Všeobecného súdu (prvá komora) z 9. septembra 2011, Omnicare/ÚHVT – Astellas Pharma (OMNICARE)
(T-289/09 a T-290/09), ktorými Všeobecný súd zamietol žaloby o neplatnosť podané prihlasovateľom slovných ochranných známok
„OMNICARE CLINICAL RESEARCH“ a „OMNICARE“ pre služby zaradené do triedy 42 proti rozhodnutiam štvrtého odvolacieho senátu
Úradu pre harmonizáciu vnútorného trhu (ÚHVT) R 401/2008-4 a R 402/2008-4 zo 14. mája 2009, ktorými bolo zrušené rozhodnutie
námietkového oddelenia zamietajúce námietku podanú majiteľom národnej ochrannej známky „OMNICARE“ pre služby zaradené do tried
35, 41 a 42 – Výklad a uplatňovanie článku 8 ods. 1 písm. b) nariadenia č. 207/2009 – Pojem riadne používanie skoršej ochrannej
známky – Ochranná známka používaná pre služby poskytované bezplatne
Výrok
1.
Návrhy na nariadenie predbežných opatrení sa zamietajú.
2.
O trovách konania sa rozhodne neskôr.